James Ellroy
Store norske leksikon,Språk og litteratur,Litteraturtyper,Krim,Krim i USA
James Ellroy er en amerikansk forfatter. Han er et fremtredende navn i moderne amerikansk kriminallitteratur, kjent for sin ordknappe, hardkokte stil og blanding av historiske og fiktive personer.
Los Angeles-tetralogien Ellroy romandebuterte i 1981 og slo gjennom med Mordet på Betty Short fra 1987 (The Black Dahlia). Denne innleder romanserien han er mest kjent for, den såkalte Los Angeles-tetralogien. Tetralogien gir en mørk skildring av livet i Los Angeles i årene 1946–1958. The Big Nowhere kom i 1988. Los Angeles konfidensielt fra 1990 (L.A. Confidential) ble til den suksessrike filmen L.A. Confidential fra 1997 i regi av Curtis Hanson. Tetralogien ble avsluttet med White Jazz fra 1992. Senere bøker I 1995 kom En amerikansk myte (American Tabloid). Denne åpner romantrilogien Underworld USA, som fortsetter med den monumentale Seks tusen kalde fra 2001 (The Cold Six Thousand). Den siste er Blood's A Rover fra 2009.I boka My Dark Places fra 1996 skildrer han hvordan moren ble drept. Crime Wave fra 1999 er en samling reportasjer og noveller fra Los Angeles' underverden. Destination: Morgue! L.A. Tales fra 2004 er en samling erindringer og reportasjer knyttet til forfatterens flyktige og traumatiske liv. Les mer i Store norske leksikon kriminallitteratur USAs litteratur psykisk helse